CELEX: C2004/094/57
Language: fi
Date: 2004-04-17 00:00:00
Title: Asia C89/04: Raad van State 18.2.2004 tekemällään päätöksellä esittämä ennakkoratkaisupyyntö asiassa Mediakabel B.V. vastaan Commissariaat voor de Media

17.4.2004   
            
            
               FI
            
            
               Euroopan unionin virallinen lehti
            
            
               C 94/26
            
         Raad van State 18.2.2004 tekemällään päätöksellä esittämä ennakkoratkaisupyyntö asiassa Mediakabel B.V. vastaan Commissariaat voor de Media
   (Asia C89/04)
   (2004/C 94/57)
   Raad van State, on pyytänyt 18.2.2004 tekemällään päätöksellä, joka on saapunut yhteisöjen tuomioistuimeen 20.2.2004, Euroopan yhteisöjen tuomioistuimelta ennakkoratkaisua asiassa Mediakabel B.V. vastaan Commissariaat voor de Media, seuraaviin kysymyksiin:
   
               1a.
            
            
               Onko direktiivin 89/552/ETY (1) 1 artiklan a alakohdassa olevaa käsitettä ”televisiolähetys” tulkittava siten, että siihen ei kuulu direktiivin 98/34/EY (2), sellaisena kuin se on muutettuna direktiivillä 98/48/EY (3), 1 artiklan 2 kohdassa tarkoitettu ”tietoyhteiskunnan palvelu”, mutta että siihen kuuluvat direktiivin 98/34/EY liitteessä V olevassa viitteellisessä luettelossa niistä palveluista, joita 1 artiklan 2 kohta ei koske, ja erityisesti sen 3 kohdassa (”lähitilausvideopalvelut”) kuvatut palvelut, jotka eivät näin ollen ole ”tietoyhteiskunnan palveluja”?
            
         
               1b.
            
            
               Jos kysymykseen 1a vastataan kieltävästi: Millä tavalla direktiivin 89/552/ETY 1 artiklan a alakohdassa olevan käsitteen ”televisiolähetys” ja kyseisessä artiklassa myös olevan käsitteen ”viestintäpalvelut, joissa toimitetaan tietoa tai muita sanomia yksittäisten tilausten pohjalta”, välinen ero on tehtävä.
            
         
               2a.
            
            
               Minkä kriteereiden perusteella on ratkaistava, onko tässä asiassa esillä oleva palvelu, jossa verkkoon levitetään koodattuja signaaleja tarjoajan valitsemien sellaisten elokuvien tarjonnasta, joiden koodauksen tilaajat voivat purkaa elokuvaa kohden perittävää erillistä maksua vastaan tarjoajan tilaajien henkilökohtaisesta pyynnöstä lähettämän avaimen avulla ja joita ne voivat katsoa tarjoajan määrääminä tiettyinä, eri ajankohtina, ja joka käsittää elementtejä tietoyhteiskunnan (henkilökohtaisesta) palvelusta ja samalla elementtejä televisiolähetyspalvelusta, televisiolähetyspalvelu vai tietoyhteiskunnan palvelu?
            
         
               2b.
            
            
               Onko tämän osalta tilaajan vai pikemminkin palvelun tarjoajan näkökannalla katsottava olevan erityistä merkitystä? Onko tässä merkitystä sillä, minkälaisten palvelujen kanssa kyseinen palvelu kilpailee?
            
         
               3.
            
            
               Onko tässä yhteydessä merkitystä sillä, että
               
                           —
                        
                        
                           toisaalta se, että nyt kysymyksessä olevan kaltainen palvelu luokitellaan ”tietoyhteiskunnan palvelukseksi”, johin ei sovelleta direktiiviä 89/552/ETY, saattaa heikentää tämän direktiivin tehokkuutta ja erityisesti suhteessa myös direktiivistä johtuvan sellaisen velvollisuuden perusteena olevien päämääriin, jonka mukaan lähetysajasta on varattava tietty prosenttiosuus eurooppalaisille teoksille,
                        
                     
                           —
                        
                        
                           yhtäältä silloin, kun direktiiviä 89/552/ETY voidaan sittenkin soveltaa, siitä seuraava velvollisuus varata tietty prosenttiosuus lähetysajasta eurooppalaisille teoksille ei ole kovin järkevä, koska tilaajat maksavat elokuvaa kohden ja voivat katsoa ainoastaan sen elokuvan, josta he ovat maksaneet?
                        
                     
         
      (1)  Neuvoston direktiivi 89/552/ETY, annettu 3 päivänä lokakuuta 1989, televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta, EYVL, erityispainos 1989, 6/nide 3, s. 3.
   
      (2)  Euroopan parlamentin ja neuvoston direktiivi 98/34/EY, annettu 22 päivänä kesäkuuta 1998, teknisiä standardeja ja määräyksiä koskevien tietojen toimittamisessa noudatettavasta menettelystä. EYVL L 204, 21.7.1998, s. 37—48.
   
      (3)  Euroopan parlamentin ja Neuvoston direktiivi 98/48/EY, annettu 20 päivänä heinäkuuta 1998, teknisiä standardeja ja määräyksiä koskevien tietojen toimittamisessa noudatettavasta menettelystä annetun direktiivin 98/34/EY muuttamisesta. EYVL L 217, 5.8.1998, s. 18—26.